Κωνσταντίνος Στεφανάκης

Ο Κωνσταντίνος Στεφανάκης (Χανιά, 10 Δεκεμβρίου 1917Ελληνικόν Who is Who, 1965, σελ.568 - 30 Αυγούστου 1992"Σήμερα η κηδεία του Κ. Στεφανάκη", εφ. Ανατολή, 1/9/1992.) ήταν Έλληνας  δικηγόρος και πολιτικός, βουλευτής Ρεθύμνου με την Ένωση Κέντρου και Α΄ Αθηνών με τη ΝΔ, με καταγωγή από τις Πασαλίτες Μυλοποτάμου. Χρημάτισε υπουργός Δικαιοσύνης.

 Πολιτική καριέρα 
Ήταν σύζυγος της Ιωάννας Μυτιληναίου (με την οποία απέκτησε έναν γιο και μία κόρη) και γιος του Γεωργίου Στεφανάκη και της Μαρίας Μητσοτάκη, κόρης του Κωστή Μητσοτάκη και της Κατήγκως Βενιζέλου. 
Ακολούθησε νομικές σπουδές στο Πανεπιστήμιο Αθηνών και συνέχισε τις σπουδές του στην κοινωνιολογία στη Σορβόνη. Μεταξύ άλλων διετέλεσε διοικητής της Κτηματικής Τράπεζας.

Εξελέγη για πρώτη φορά βουλευτής με την Ένωση Κέντρου στις εκλογές του 1964. Στην Κυβέρνηση Γεωργίου Αθανασιάδη-Νόβα 1965 υπηρέτησε ως υπουργός παρά τη Προεδρία της Κυβερνήσεως, από τις 20 Ιουλίου ως τις 4 Αυγούστου 1965. Στην Κυβέρνηση Στέφανου Στεφανόπουλου 1965 διορίστηκε υπουργός Δικαιοσύνης για πρώτη φορά, στις 3 Ιουλίου 1965 και παρέμεινε στο αξίωμα ως τις 22 Δεκεμβρίου 1966.  

Στις εκλογές του 1974 πολιτεύτηκε με τη ΝΔ και εξελέγη βουλευτής στην Εκλογική περιφέρεια Α΄ ΑθηνώνΚοινοβουλευτική θητεία, ιστοσελίδα Βουλής των Ελλήνων, ανάκτηση 24-7-2013. συγκεντρώνοντας 15.699 ψήφους. Στην κυβέρνηση του Καραμανλή ανέλαβε υπουργός Δικαιοσύνης, από τις 21 Νοεμβρίου 1974 ως τις 21 Οκτωβρίου 1977ΓΓ της Κυβέρνησης, κυβέρνηση Καραμανλή 1974, Η σύνθεση και οι μεταβολές στην κυβερνητική δομή.

Επί υπουργίας του, το 1977, κάτω από την πίεση διεθνών οργανισμών, η κυβέρνηση Καραμανλή πέρασε τον νόμο 731/1977,Ν. 731/1977 που ρύθμιζε το καθεστώς για τους αντιρρησίες συνείδησης στην Ελλάδα. Από το 1978 μέχρι το 1981 διετέλεσε διοικητής της Εθνικής Κτηματικής Τραπέζης.

Απεβίωσε το 1992 σε ηλικία 75 ετών. Γιος του ο Γεώργιος, δικηγόρος.Who is Who, έκδοση 2006, σελ.1233

 Πηγές 

Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Προεδρίας
Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου
Κατηγορία:Κρητικοί